אלכסנדר אלכסנדרוב

אלכסנדר וסילייביץ' אלכסנדרוב (ברוסית: Александр Васильевич Александров 8 ביולי 1883 - 13 באפריל 1946) היה מלחין סובייטי, ממייסדי מקהלת הצבא האדום ומלחין ההמנון של ברית המועצות.

קורות חייו
אלכסנדר אלכסנדרוב נולד בכפר פלקחינו, מדרום-מזרח למוסקבה. כבר בנעוריו התבלט בשירה ובגיל צעיר התקבל למקהלת קתדרלת קאזאן בעיר סנקט פטרבורג. אחר כך למד מוזיקה, הלחנה ונגינה אצל המלחין ונגן הפסנתר ניקולאי קארלוביץ' מטנר בקונסרבטוריון בסנקט פטרבורג ובמוסקבה, שם קיבל בשנת 1918 תואר פרופסור.
ב-1923 היה אלכסנדרוב ממייסדי מקהלת הצבא האדום, שהוקמה כדי לבדר את חיילי הצבא ששרתו במזרח הרחוק. ב-1941 הוא הלחין את השיר מלחמה קדושה (ברוסית: Священная война קרי: סְבְיָאשְצֶ'נָיָה ווֹיְנָה), שהפך למעין המנון קרב של חיילי הצבא האדום, וב-1943 הלחין את ההמנון הלאומי של ברית המועצות.

קישורים חיצוניים

 

מלחינים רוסים
מלחינים סובייטים
מקבלי עיטור לנין
מקבלי עיטור הכוכב האדום
מקבלי עיטור הדגל האדום של העמל
אישים הקבורים בבית העלמין נובודוויצ'יה
מקהלת הצבא האדום
סובייטים שנולדו ב-1883
סובייטים שנפטרו ב-1946